Κανονισμός (ΕΚ) αριθ. 955/2003 της Επιτροπής της 2ας Ιουνίου 2003 για τη διόρθωση της αγγλικής, ισπανικής και ολλανδικής διατύπωσης του κανονισμού (ΕΚ) αριθ. 449/2001 σχετικά με λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 453/2002 της Επιτροπής(2), και ιδίως τα άρθρα 6 και 25, Εκτιμώντας τα ακόλουθα: (1) Τα κράτη μέλη και η Επιτροπή διαπίστωσαν λάθος στο κείμενο του άρθρου 20 παράγραφος 5, στην αγγλική, ισπανική και ολλανδική διατύπωση του κανονισμού (ΕΚ) αριθ. 449/2001 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1426/2002(4), μετά τη δημοσίευση του τελευταίου αυτού κανονισμού. (2) Για να αποφευχθούν παρερμηνείες και για να διασφαλιστεί η ορθή εφαρμογή των μέτρων που προβλέπονται στον κανονισμό (ΕΚ) αριθ. 449/2001, πρέπει να διορθωθεί το εν λόγω λάθος. (3) Δεδομένου ότι η διόρθωση αυτή δεν συνεπάγεται δυσμενείς ή διακριτικές επιπτώσεις για ορισμένους παραγωγούς υπέρ άλλων, μπορεί να εφαρμοστεί από την ημερομηνία ενάρξεως ισχύος του κανονισμού (ΕΚ) αριθ. 1426/2002. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αφορά μόνο την αγγλική, την ισπανική και την ολλανδική διατύπωση. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 6 Αυγούστου 2002. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουνίου 2003.

[Source: multi_eurlex | Tokens: 1830]